CELEX: C2004/300/34
Language: da
Date: 2004-12-04 00:00:00
Title: Domstolens dom (Femte Afdeling) af 19. oktober 2004 i sag C-31/03, Pharmacia Italia SpA (anmodning om præjudiciel afgørelse fra Bundesgerichtshof) (Forordning (EØF) nr. 1768/92 — lægemidler — supplerende beskyttelsescertifikat — overgangsordning — godkendelse som veterinærlægemiddel og efterfølgende godkendelse som humanmedicinsk lægemiddel)

4.12.2004   
            
            
               DA
            
            
               Den Europæiske Unions Tidende
            
            
               C 300/17
            
         
      DOMSTOLENS DOM
   
   (Femte Afdeling)
   af 19. oktober 2004
   i sag C-31/03, Pharmacia Italia SpA (anmodning om præjudiciel afgørelse fra Bundesgerichtshof) (1)
   
   (Forordning (EØF) nr. 1768/92 - lægemidler - supplerende beskyttelsescertifikat - overgangsordning - godkendelse som veterinærlægemiddel og efterfølgende godkendelse som humanmedicinsk lægemiddel)
   (2004/C 300/34)
   Processprog: tysk
   I sag C-31/03, angående en anmodning om præjudiciel afgørelse i henhold til artikel 234 EF, indgivet af Bundesgerichtshof (Tyskland) ved kendelse af 17. december 2002, indgået til Domstolen den 27. januar 2003, i sagen Pharmacia Italia SpA, tidligere Pharmacia & Upjohn SpA, har Domstolen (Femte Afdeling), sammensat af afdelingsformanden, R. Silva de Lapuerta, og dommerne C. Gulmann (refererende dommer) og s. von Bahr; generaladvokat: F.G. Jacobs; justitssekretær: R. Grass, den 19. oktober 2004 afsagt dom, hvis konklusion lyder således:
   Den omstændighed, at der er udstedt en tilladelse til markedsføring af et produkt som veterinærlægemiddel i en medlemsstat før den i artikel 19, stk. 1, i Rådets forordning (EØF) nr. 1768/92 af 18. juni 1992 om indførelse af et supplerende beskyttelsescertifikat for lægemidler fastsatte skæringsdato, er til hinder for, at der udstedes et certifikat i en anden medlemsstat på grundlag af et humanmedicinsk lægemiddel, der er godkendt i denne medlemsstat.
   
      (1)  EFT C 101 af 26.4.2003.